CELEX: 32007D0030
Language: sl
Date: 2006-12-22 00:00:00
Title: Odločba Komisije z dne 22. decembra 2006 o določitvi prehodnih ukrepov za trženje nekaterih proizvodov živalskega izvora, pridobljenih v Bolgariji in Romuniji (notificirano pod dokumentarno številko C(2006) 7028)   (Besedilo velja za EGP)

13.1.2007   
            
            
               SL
            
            
               Uradni list Evropske unije
            
            
               L 8/59
            
         
      ODLOČBA KOMISIJE
   
   z dne 22. decembra 2006
   o določitvi prehodnih ukrepov za trženje nekaterih proizvodov živalskega izvora, pridobljenih v Bolgariji in Romuniji
   (notificirano pod dokumentarno številko C(2006) 7028)
   (Besedilo velja za EGP)
   (2007/30/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Pogodbe o pristopu Bolgarije in Romunije (1) ter zlasti člena 4(3) Pogodbe,
   ob upoštevanju Akta o pristopu Bolgarije in Romunije (2) ter zlasti člena 42 Akta,
   ob upoštevanju naslednjega:
   
               (1)
            
            
               Od 1. januarja 2007 je treba proizvode živalskega izvora, pridobljene v Bolgariji in Romuniji (novi državi članici), dajati v promet v skladu z ustreznimi pravili Skupnosti, zlasti v zvezi s strukturo in higieno v obratih ter nadzorom in označevanjem zdravstvene ustreznosti proizvodov.
            
         
               (2)
            
            
               Za navedene proizvode zlasti veljajo zahteve iz Uredbe (ES) št. 852/2004 Evropskega Parlamenta in Sveta z dne 29. aprila 2004 o higieni živil (3) in Uredbe (ES) št. 853/2004 Evropskega Parlamenta in Sveta z dne 29. aprila 2004 o posebnih higienskih pravilih za živila živalskega izvora (4).
            
         
               (3)
            
            
               Nekateri proizvodi živalskega izvora, pridobljeni v Bolgariji in Romuniji pred 1. januarjem 2007, bodo morda na zalogi tudi po tem datumu. Vendar pa navedeni proizvodi živalskega izvora morda niso v skladu z vsemi veterinarskimi zahtevami Skupnosti.
            
         
               (4)
            
            
               Za lažji prehod z obstoječe ureditve v Bolgariji in Romuniji na ureditev, ki izhaja iz uporabe veterinarske zakonodaje Skupnosti, je primerno določiti prehodne ukrepe za trženje navedenih proizvodov.
            
         
               (5)
            
            
               Pri navedenih ukrepih je treba upoštevati poreklo navedenih proizvodov živalskega izvora, pa tudi zalogo materiala za embaliranje in pakiranje ter nalepk z natisnjenimi oznakami.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Ta odločba se uporablja za proizvode živalskega izvora, ki:
   
               (a)
            
            
               sodijo na področje uporabe Uredbe (ES) št. 853/2004; in
            
         
               (b)
            
            
               so bili pridobljeni v obratih v Bolgariji in Romuniji do 31. decembra 2006.
            
         Člen 2
   1.   Proizvodi iz člena 1 se lahko dajejo v promet v novi državi članici porekla med 1. januarjem in 31. decembrom 2007, če so označeni z nacionalno oznako, predpisano v navedeni novi državi članici pred 1. januarjem 2007 za proizvode živalskega izvora, primerne za prehrano ljudi.
   2.   Države članice v skladu z Direktivo Sveta 89/662/ES (5) in zlasti člena 3 Direktive zagotovijo, da se proizvodi iz odstavka 1 ne tržijo med državami članicami.
   Člen 3
   Z odstopanjem od člena 2(1) lahko države članice od 1. januarja do 31. decembra 2007 odobrijo trgovanje s proizvodi iz odstavka 1, ki so pridobljeni v obratih z dovoljenjem za izvoz v Skupnost, pod naslednjimi pogoji:
   
               (a)
            
            
               če so proizvodi označeni z oznako zdravstvene ustreznosti za izvoz v Skupnost ali z identifikacijsko oznako zadevnega obrata, kot je določeno v členu 5(1) Uredbe (ES) št. 853/2004;
            
         
               (b)
            
            
               če je proizvodom priložen dokument, kot je določeno v členu 14 Uredbe (ES) št. 854/2004 Evropskega parlamenta in Sveta (6), v katerem pristojni organ nove države članice porekla potrjuje naslednje:
               „Proizvedeno pred 1. januarjem 2007 v skladu z Odločbo Komisije 2007/30/ES.“
            
         Člen 4
   Zaloge vnaprej natisnjenega materiala za embaliranje in pakiranje ter nalepk z natisnjeno oznako, predpisano v novi državi članici porekla pred 1. januarjem 2007 za proizvode živalskega izvora, primerne za prehrano ljudi, se lahko do 31. decembra 2007 uporabljajo za dajanje na domači trg, kot je določeno v členu 2.
   Člen 5
   Ta odločba se uporablja pod pogojem in z dnem začetka veljavnosti Pogodbe o pristopu Bolgarije in Romunije.
   Člen 6
   Ta odločba je naslovljena na države članice.
   
      V Bruslju, 22. decembra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 157, 21.6.2005, str. 11.
   
      (2)  UL L 157, 21.6.2005, str. 203.
   
      (3)  UL L 139, 30.4.2004, str. 1.
   
      (4)  UL L 139, 30.4.2004, str. 55. Uredba, kakor je bila nazadnje spremenjena z Uredbo Komisije (ES) št. 1662/2006 (UL L 320, 18.11.2006, str. 1).
   
      (5)  UL L 395, 30.12.1989, str. 13.
   
      (6)  UL L 139, 30.4.2004, str. 206.